text: Team Esbjerg taber første finalekamp
  01 maj 2016 kl. 17.04
  For kort tid siden måtte Team Esbjerg se sig slået i den første finalekamp mod FC Midtjylland.
  Der var lagt op til en hård fysisk kamp mellem Team Esbjerg og FC Midtjylland i den første DM-finalekamp. Og det var midtjyderne, der kunne gå fra kampen med en sejr. 20-17 blev kampens resultat. Det betyder altså, at Team Esbjerg er nødt til at vinde i returopgøret, hvis de vil være danske mestre.
  På torsdag tørner de to hold sammen igen. Denne gang i Esbjerg.
  